OpenLLM-France/wikimedia huggingface dataset:
# Jacksonville

* Per a altres significats, vegeu «Jacksonville (desambiguació)».
Jacksonville és una població del Comtat de Duval, a l'estat de Florida, Estats Units. És la seu del comtat i segons el cens de l'any 2008, la població era de 735.617 habitants.
Jacksonville és la ciutat dels Estats Units (sense comptar Alaska) amb major superfície. És la més gran de les ciutats de l'estat i la 13a de les ciutats més grans del país. L'àrea metropolitana de Jacksonville té més d'1.313.228 residents.
Els governs de Jacksonville i del Comtat de Duval estan consolidats, altres municipis del comtat són Baldwin, Neptune Beach, Atlantic Beach i Jacksonville Beach.
L'àrea total de Jacksonville és de 2.264,5 km² (874,3 m²). Jacksonville es deia originalment Cowford a causa de la seva activitat ramadera. La ciutat va canviar de nom l'any 1822 en honor del primer governador territorial de Florida i setè President dels Estats Units, Andrew Jackson. Jacksonville molt sovint s'abrevia com Jax, que és el codi de l'Aeroport Internacional de Jacksonville.

## Ciutats agermanades

* Bahía Blanca, Argentina
* Masan, Corea del Sud
* Múrmansk, Rússia
* Nantes, França
* Port Elizabeth, Sud-àfrica
* Yingkou, Xina

## Personatges il·lustres

* James Weldon Johnson (1871 - 1938), diplomàtic i poeta estatunidenc.

## Enllaços externs

* Reserva Ecològica i Històrica de Timucuan (anglès) (castellà)

## Referències

* ↑ «Population Estimates for the 25 Largest U.S. Cities based on July 1, 2008 Population Estimates» (PDF). US Census Bureau. [Consulta: 28 juny 2007].
* ↑ «Annual Estimates of the Population of Metropolitan and Micropolitan Statistical Areas: April 1, 2000 to July 1, 2008». US Census Bureau. [Consulta: 1r abril 2009].
* ↑ «James Weldon Johnson | American writer» (en anglès). [Consulta: 17 juny 2021].
# Bradner

Bradner és una població dels Estats Units a l'estat d'Ohio. Segons el cens del 2000 tenia 1.171 habitants.

## Demografia

Segons el cens del 2000, Bradner tenia 1.171 habitants, 445 habitatges, i 322 famílies. La densitat de població era de 741,2 habitants per km².
Dels 445 habitatges en un 35,1% hi vivien nens de menys de 18 anys, en un 56,4% hi vivien parelles casades, en un 11,5% dones solteres, i en un 27,6% no eren unitats familiars. En el 23,8% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,09.
Per edats la població es repartia de la següent manera: un 29% tenia menys de 18 anys, un 8,3% entre 18 i 24, un 28,4% entre 25 i 44, un 22,3% de 45 a 60 i un 12% 65 anys o més.
L'edat mediana era de 35 anys. Per cada 100 dones de 18 o més anys hi havia 95,5 homes.
La renda mediana per habitatge era de 35.521 $ i la renda mediana per família de 40.350 $. Els homes tenien una renda mediana de 33.472 $ mentre que les dones 21.719 $. La renda per capita de la població era de 15.000 $. Aproximadament el 9,8% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bradner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Bradner». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Cantó de Niça-3

El cantó de Niça-3 és un cantó francès del departament dels Alps Marítims, situat al districte de Niça. Compta amb part del municipi de Niça.

## Municipis

* Niça (barris de Riquier, Sant Ròc i el pol universitari Sant Joan d'Angeli)

## Història

Llista dels consellers generals successius :
| Data d'elecció | Identitat | Partit |
| 1961-1967 | Virgile Barel | PCF |
| 1967-1973 | M. Toussaint | Divers droite |
| 1973-1982 | Charles Caressa | PCF |
| 1982-1998 | Jean Icart | UDF |
| 1998- | Jacques Victor | PCF |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| - | - | - | - | - | 32.066 | 33.984 |
# Jaume III de Xipre

Jaume III de Lusignan, dit el Pòstum, nascut el 8 d'agost de 1473 i mort el 26 d'agost de 1474 quan tenia un any, fou rei de Xipre (1473-1474), fill de Jaume II de Xipre i de Caterina Cornaro.
A la mort del seu pare el 6 de juliol del 1473, la seva muller Caterina Cornaro estava embarassada de 8 mesos, i per les disposicions del rei difunt, havia d'exercir la regència en nom del fill o filla que naixeria, i si mancava fill o filla, la corona passava directament a l'esposa. Així es va fer, i va néixer un fill que es va dir Jaume i fou declarat rei de Xipre i rei titular de Jerusalem i Armènia com a Jaume III; però una malaltia o els parents de Caterina van eliminar el jove rei quan just havia complert un any. Caterina va seguir al tron però ara com a reina, totalment dominada pels consellers i parents venecians.

## Bibliografia

* Brion, Marcel. Catherine Cornaro, reine de Chypre. Albin Michel, 1945.
* de Fournoux, Amable. Caterina, reine de Chypre. Ed. de Fallois, 2005. ISBN 2-8770-6564-2.
# Pinsà rosat pàl·lid

El pinsà rosat del Sinaí (Carpodacus synoicus) és una espècie d'ocell de la família dels fringíl·lids (Fringillidae).

## Descripció

* Fa 13 - 15 cm de llargària, amb un pes de 17 - 22 g. Bec color banya i potes marrons.
* Mascle amb color general marró sorrenc més fosc en la zona dorsal. Front, barbeta i al voltant dels ulls vermell. Resta del cap, pit i carpó rosa pàl·lid.
* Femella de color general sorra.

## Subespècies

Segons la classificació del Congrés Ornitològic Internacional (versió 3.5, 2013) aquesta espècie està formada per 4 subespècies:
* C. s. beicki (Stresemann, 1930). Xina central.
* C. s. salimalii (Meinertzhagen R, 1938). Afganistan.
* C. s. stoliczkae (Hume, 1874). Xina occidental.
* C. s. synoicus (Temminck, 1825). Nord-est d'Egipte, Israel, Jordània i oest de l'Aràbia Saudita.
Amb les subespècies beicki, salimalii i stoliczkae, el IOC (versió 4.1, 2014) crea l'espècie Carpodacus stoliczkae, arran els treballs de Tietze et el 2013.:
* Carpodacus synoicus (sensu stricto) - pinsà rosat del Sinaí
* Carpodacus stoliczkae (Hume, 1874) - pinsà rosat pàl·lid

## Referències

* ↑ «Pinsà rosat pàl·lid». Cercaterm. TERMCAT, Centre de Terminologia. Rev. 10/04/2022(català)
* ↑ DT Tietze, M Päckert, J Martens, H Lehmann i Y-H. Sun. (2013). Complete phylogeny and historical biogeography of true rosefinches (Aves: Carpodacus). Zool. J. Linn. Soc. 169: 215-234
* ↑ pinsà rosat del Sinaí«Pinsà rosat pàl·lid». Cercaterm. TERMCAT, Centre de Terminologia. Rev. 10/04/2022(català)
* ↑ pinsà rosat pàl·lid«Pinsà rosat pàl·lid». Cercaterm. TERMCAT, Centre de Terminologia. Rev. 10/04/2022(català)
# Mikael Löfgren

Mikael Löfgren (Municipi de Sunne, 2 de setembre de 1969) és un biatleta suec, ja retirat, que va competir durant les dècades 1980 i 1990.
Durant la seva carrera esportiva va prendre part en quatre edicions dels Jocs Olímpics d'Hivern, el 1988, 1992, 1994 i 1998. Els millors resultats els va obtenir als Jocs d'Albertville, on va guanyar dues medalles de bronze del programa de biatló, en els 20 quilòmetres i, formant equip amb Ulf Johansson, Leif Andersson i Tord Wiksten, en la cursa de relleus.
No va guanyar cap medalla en els set Campionats del món de biatló que disputà durant la seva carrera, però sí que va guanyar la Copa del món de biatló de la temporada 1992-1993, tot i no guanyar cap de les curses disputades. A més a més, va guanyar 21 campionats nacionals suecs, cinc en els 20 quilòmetres individuals i l'esprint i onze en el relleu.

## Referències

* 1 2 «Olympedia – Mikael Löfgren». [Consulta: 15 març 2022].
* ↑ «Mikael Löfgren». IBU Datacenter. International Biathlon Union. Arxivat de l'original el 16 July 2015. [Consulta: 5 juny 2015].
* ↑ «Mikael Löfgren - Sveriges Olympiska Kommitté» (en suec). [Consulta: 15 març 2022].
# Lliga de São Tomé de futbol

La Lliga de São Tomé de futbol és la màxima competició futbolística organitzada per la Federação Santomense de Futebol per l'illa de São Tomé. El campió disputa el Campionat de São Tomé i Príncipe de futbol.

## Historial

* 1977 : Vitória FC
* 1978 : Vitória FC
* 1979 : Vitória FC
* 1980 : Desportivo de Guadalupe
* 1981 : Desportivo de Guadalupe
* 1982 : Sporting Praia Cruz
* 1983 : no es disputà
* 1984 : Andorinha Sport Club
* 1985 : Sporting Praia Cruz
* 1986 : Vitória FC
* 1987 : no es disputà
* 1988 : 6 de Setembro
* 1989 : Vitória FC
* 1990 :
* 1991 : Santana FC
* 1992 : no es disputà
* 1993 :
* 1994 : Sporting Praia Cruz
* 1995 : Inter Bom-Bom
* 1996 : Caixão Grande
* 1997 : no es disputà
* 1998 :
* 1999 : Sporting Praia Cruz
* 2000 : Inter Bom-Bom
* 2001 : Bairros Unidos FC
* 2002 : no es disputà
* 2003 : Inter Bom-Bom
* 2004 : UDESCAI
* 2005 : no es disputà
* 2006 : no es disputà
* 2007 : Sporting Praia Cruz
* 2008 : no es disputà
* 2009 : Vitória FC
* 2010 : no es disputà
* 2011 : Vitória FC
* 2012 : Sporting Praia Cruz
* 2013 : Sporting Praia Cruz
* 2014 : UDRA
* 2015 : Sporting Praia Cruz
* 2016 : Sporting Praia Cruz
* 2017 : UDRA
* 2018 : UDRA

## Referències

* ↑ RSSSF.com
* ↑ RSSSF.com
* ↑ RSSSF.com
* ↑ RSSSF.com
* ↑ RSSSF.com
* ↑ RSSSF.com
* ↑ RSSSF.com
# Lucerna

* No s'ha de confondre amb Lucerne o Luserna.
* Per a la llàntia romana d'aquest nom, vegeu Llàntia romana.
Lucerna (en alemany: Luzern) és una ciutat de la Suïssa central, amb una població de 60.274 habitants (2003) i és la capital del cantó de Lucerna. La ciutat s'aixeca a la vora del Llac de Lucerna (Vierwaldstättersee) amb un famós pont de fusta i amb la vista del Pilatus i el Rigi.

## Història

La ciutat va sorgir d'un petit poble situat a la vora del Llac de Lucerna, el poble va ser fundat després de la creació d'un monestir l'any 700. El nom llatí "Luciaria" apareix per primera vegada en els registres històrics l'any 840.

## Fills il·lustres

* Franz X J P Schnyder von Wartensee (1786-1868) pedagog musical.

## Enllaços externs

* Pàgina de la ciutat de Lucerna
* Luzern Tourismus AG - oficina de turisme Arxivat 2008-08-27 a Wayback Machine.
* Fotogaleria de Lucerna Arxivat 2005-07-17 a Wayback Machine.
* Guia de Lucerna
Viccionari
# Esquí alpí als Jocs Olímpics d'hivern de 1960

Als Jocs Olímpics d'Hivern de 1960 celebrats a la ciutat de Squaw Valley (Estats Units) es disputaren sis proves d'esquí alpí, tres en categoria masculina i tres més en categoria femenina. Les proves es realitzaren entre els dies 20 i 26 de febrer de 1960 a les instal·lacions de Squaw Valley.
Els resultats d'aquestes proves foren considerats, així mateix, vàlids per al Campionat del Món d'esquí alpí.

## Resum de medalles
### Categoria masculina

| Prova | Or | Argent | Bronze |
| Descens Detalls | Jean Vuarnet | Hans-Peter Lanig | Guy Périllat |
| Eslàlom gegant Detalls | Roger Staub | Pepi Stiegler | Ernst Hinterseer |
| Eslàlom Detalls | Ernst Hinterseer | Matthias Leitner | Charles Bozonder |

### Categoria femenina

| Prova | Or | Argent | Bronze |
| Descens Detalls | Heidi Biebl | Penny Pitou | Traudl Hecher |
| Eslàlom gegant Detalls | Yvonne Rüegg | Penny Pitou | Giuliana Minuzzo |
| Eslàlom Detalls | Anne Heggtveit | Betsy Snite | Barbara Henneberger |

## Medaller

| Posició | País | | | | Total |
| 1 | Suïssa | 2 | 0 | 0 | 2 |
| 2 | Àustria | 1 | 2 | 2 | 5 |
| 3 | Alemanya | 1 | 1 | 1 | 3 |
| 4 | França | 1 | 0 | 2 | 3 |
| 5 | Canadà | 1 | 0 | 0 | 1 |
| 6 | Estats Units | 0 | 3 | 0 | 3 |
| 7 | Itàlia | 0 | 0 | 1 | 1 |
| Total | Total | 6 | 6 | 6 | 18 |

## Enllaços externs

* (anglès) FIS-Ski.com Arxivat 2010-02-20 a Wayback Machine.
# Epiceraticelus

Epiceraticelus fluvialis és una espècie d'aranya araneomorfa de la subfamília Erigoninae, dins de la família Linyphiidae. És l'únic membre del gènere monotípic Epiceraticelus.
Fou descrit per primera vegada per C. R. Crosby i S. C. Bishop l'any 1931,

## Distribució

Es troba als Estats Units.

## Referències

* ↑ Platnick, 2011: The world spider catalog 12.0 (American Museum of Natural History).
* ↑ Crosby, C. R.; Bishop, S. C. «Studies in American spiders: genera Cornicularia, Paracornicularia, Tigellinus, Walckenaera, Epiceraticelus and Pelecopsis with descriptions of new genera and species.». Journal of the New York Entomological Society, vol. 39, 1931, pàg. 359–403.
* ↑ Gloor, Daniel; Nentwig, Wolfgang; Blick, Theo; Kropf, Christian «Gen. Epiceraticelus Crosby & Bishop, 1931». . Natural History Museum Bern, 2019. DOI: 10.24436/2.

## Enllaços externs

* a ION (anglès)
* Nomenclator Zoologicus (anglès)
# Jaume II d'Escòcia

Jaume II d'Escòcia (16 d'octubre de 1430 - 3 d'agost de 1460) fou rei d'Escòcia, fill i successor de Jaume I d'Escòcia i de Joan Beaufort, filla del comte de Somerset.
Tingué una minoria d'edat molt agitada, amb els regents William Crichton i Alexander Livingstone, que es va veure marcada per l'execució el 1440 de William i David Douglas per Crichton, que després fou declarat proscrit per Livingston i William Douglas, nomenats lloctinents del regne. El 1444 es formà una lliga entre William Douglas, comte de Crawford, i John, comte de Ross i senyor de les illes, però el 1452 fou mort pel rei i el 1455 va exiliar el seu fill James a Anglaterra i n'expropià les possessions.
Va traslladar definitivament la capital escocesa de Perth a Edimburg i el 1450 fundaria una nova universitat a Glasgow sota el patrocini del canceller James Kennedy, bisbe de Saint Andrew. Alhora, el Parlament escocès fou complementat per institucions com el Consell General i la Convention of Estates, parlamentaris sense poders judicials. El 1448 va vèncer els anglesos a Sark. Alhora, va donar suport als nobles anglesos de la casa de Lancaster contra la casa rival de York en la Guerra de les Dues Roses, la qual cosa fou causa de la seva mort per una canonada en el setge de Roxburgh, feu dels Douglas, el 1460.
El 1449 es va casar amb Maria de Gelderland.

## Referències

* ↑ «Morts reials» (paper). Sàpiens. Sàpiens Publicacions [Barcelona], núm.135, 01-10-2013, p.16. ISSN: 1695-2014.
* ↑ Meagher, Jennifer. Biografia de Petrus Christus al Metropolitan.

## Bibliografia

* 'The Auchinleck Chronicle', printed in McGladdery, James II, Appendix 2, pp 160-73.
* M. Brown, The Black Douglases (East Linton, 1998).
* C. McGladdery, James II (Edinburgh, 1990).
* R Tanner, The Late Medieval Scottish Parliament: Politics and the Three Estates, 1424-1488 (East Linton, 2001).
# Moody's Corporation

Moody's Corporation, coneguda popularment com a Moody's, és una agència d'avaluació de crèdit estatunidenca fundada en 1909 per John Moody. Als anys setanta va començar a dedicar-se al deute comercial i l'any 2000 ja cobria més d'un centenar d'Estats.
Pertany a les poques (amb Fitch i Standard & Poor's, per exemple) agències de rating sobiranes àmpliament desacreditades per l'opinió pública i que alguns moviments ciutadans, com per exemple els Indignats consideren que exerceixen poder excessiu sobre els governs d'alguns països, a més d'acusar-les de ser causa de la crisi financera d'aquests a partir de 2008. En 2010 va estar acusada també per l'FMI de contribuir a la crisi financera mundial de començaments del segle xxi.

## Enllaços externs

* Moody's Analytics

## Referències

* ↑ Credit Raters Exert International Influence Washington Post, 23 de novembre de 2004, (anglès)
* ↑ Las agencias de 'rating': el poder desconocido que desestabiliza las economías 20 minutos, 29 d'abril de 2010 (castellà)
* ↑ El FMI acusa a las agencias de calificación de contribuir "involuntariamente" a la inestabilidad. El organismo insta a los países a reducir los conflictos de interés El País, (castellà)
# Bianchiniïta

La bianchiniïta és un mineral de la classe dels òxids. Rep el nom dels col·leccionistes de minerals Andrea Bianchini (5 de setembre de 1959) i Mario Bianchini (28 d'agost de 1962) per la seva contribució al coneixement de la mineralogia dels dipòsits de pirita, barita i òxid de ferro del sud dels Alps Apuans, al nord de la Toscana, Itàlia.

## Característiques

La bianchiniïta és un òxid de fórmula química Ba₂(TiV)(As₂O₅)₂OF. Va ser aprovada com a espècie vàlida per l'Associació Mineralògica Internacional l'any 2019, sent publicada per primera vegada el 2021. Cristal·litza en el sistema tetragonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu d'Història Natural de la Universitat de Pisa (Itàlia), amb el número de catàleg: 1989.

## Formació i jaciments

Va ser descoberta al túnel Sant'Olga de la mina del Monte Arsiccio, a Sant'Anna di Stazzema, dins la província de Lucca (Toscana, Itàlia), on es presenta com a cristalls tabulars de color marró {001}, de fins a 1 mm de diàmetre. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Bianchiniite» (en anglès). Mindat. [Consulta: 30 juliol 2021].
# Lliga de Teheran de futbol

La Lliga de Teheran de futbol o Lliga de la Província de Teheran fou la principal competició futbolística del país fins a la dècada de 1970 i actualment cinquè nivell de la piràmide futbolística iraniana.
Va ser creat l'any 1920. Entre 1973 i 1979 es creà la Copa Takht Jamshid, que fou la màxima competició nacional, convertint-se el campionat de Teheran en una lliga de segona divisió. Després de la revolució iraniana de 1979 el campionat nacional deixà de disputar-se i la lliga de Teheran es convertí, de facto, novament en la màxima competició nacional. A la dècada de 1990 es creà novament el campionat nacional, relegant la lliga de Teheran a categories inferiors.

## Historial

Font:

### Primera categoria

* 1920-21: British ETC
* 1921-22: desconegut
* 1922-23: Bank Shahi
* 1923-24: Iran Club
* 1924-25: Tehran Club
* 1925-26: Tehran Club
* 1926-30: desconegut
* 1930-31: Tofan
* 1931-32: Tofan
* 1932-33: Tadyoun
* 1933-34: Tadyoun
* 1934-35: Tadyoun
* 1935-36: Tehran Club
* 1936-37: Tofan
* 1937-38: Tehran Club
* 1938-39: desconegut
* 1939-40: Sarbaz
* 1940-41: Sarbaz
* 1941-42: Daraei
* 1942-43: Daraei
* 1943-44: Tofan
* 1944-45: desconegut
* 1945-46: no finalitzà
* 1946-47: Sarbaz
* 1947-48: Daraei
* 1948-49: desconegut
* 1949-50: Taj
* 1950-51: no es disputà
* 1951-52: Taj
* 1952-53: Nader FC
* 1953-54: Shoa
* 1954-55: Shoa
* 1955-57: no es disputà
* 1957-58: Taj
* 1958-59: Shahin
* 1959-60: Taj
* 1960-61: Taj
* 1961-62: Taj
* 1962-63: Daraei
* 1963-64: Taj
* 1964-65: no es disputà
* 1965-66: Shahin
* 1966-67: PAS
* 1967-68: Daraei
* 1968-69: Taj (?)
* 1969-70: Paykan
* 1970-71: Taj (?)
* 1971-72: Taj
* 1972-73: Taj

### Segona categoria

* 1973-74: Homa
* 1974-75: Daraei
* 1975-76: Shahbaz
* 1976-77: Dejban
* 1977-78: Ekbatan
* 1978-79: Akam

### Primera categoria

* 1979-80: no finalitzà
* 1980-81: no finalitzà
* 1981-82: Homa
* 1982-83: Persepolis
* 1983-84: Esteghlal
* 1984-85: no finalitzà
* 1985-86: Esteghlal
* 1986-87: Persepolis
* 1987-88: Persepolis
* 1988-89: Persepolis
* 1989-90: Persepolis
* 1990-91: Persepolis
* 1991-92: Esteghlal

### Categories inferiors

* 1992-01: tercera divisió
* 2001-18: cinquena divisió

## Notes

* ↑ British Expatriate Tehran Club.
* 1 2 El Iran Club fou reanomenat Tehran Club a meitat dels anys vint.
* ↑ Docharkhe Savaran, àlies els ciclistes, fou reanomenat Taj el 1949 i Esteghlal el 1979.
* ↑ No finalitzà per la violència entre els espectadors en un partit amistós entre Esteghlal i Persepolis.
* ↑ No finalitzà per la guerra Iran-Iraq.
* ↑ No finalitzà per la violència entre els espectadors en un partit entre Persepolis i Pas.

## Referències

* ↑ «تماشاگردارهای غیرسرخابی فوتبال تهران :: ورزش سه».
* ↑ FIFA.com «Esteghlal the Iranian Crown» (en anglès). FIFA.com, 16-09-2009. «Còpia arxivada». Arxivat de l'original el 2018-02-03. [Consulta: 26 setembre 2021].
* ↑ electricpulp.com. «FOOTBALL – Encyclopaedia Iranica» (en anglès).
* ↑ «Iran - List of Champions». RSSSF.
* ↑ «Iran - List of Tehran Province League Champions». RSSSF.
# Luci Corneli Escipió Asiagen

Luci Corneli Escipió Asiagen (en llatí: Lucius Cornelius Scipio Asiagenus) va ser un magistrat romà que formava part de la gens Cornèlia i era de la família dels Escipions, d'origen patrici. Era fill de Luci Corneli Escipió, personatge desconegut, i net de Luci Corneli Escipió, i, en conseqüència, besnet d'Escipió l'Asiàtic. Ciceró diu que era un bon orador.
L'any 100 aC va ser un dels senadors que van agafar les armes contra el tribú Luci Apuleu Saturní, que volia donar un cop d'estat i s'havia refugiat al Capitoli. L'any 90 aC, durant la Guerra Social, va ser legat militar, juntament amb Luci Acili, estacionat a la ciutat d'Esèrnia, de la qual va escapar disfressat d'esclau quan es va acostar el general italià Veti Escató. L'any 88 aC va ser nomenat àugur. Segurament va ser pretor l'any 86 aC, i va obtenir la província de Macedònia, on va combatre els tracis. Sembla també que va saquejar l'Oracle de Delfos.
Va ser partidari de Gai Màrius a la primera guerra civil, i va arribar a cònsol l'any 83 aC junt amb Gai Norbà. Aquell any, Sul·la va tornar d'Àsia i va avançar contra els cònsols. Va derrotar a Norbà a Itàlia, i va fer promeses a les tropes d'Escipió, que es van passar a Sul·la. El cònsol va ser fet presoner junt amb el seu fill Luci, però Sul·la els va alliberar sense castigar-los. Tot i això, l'any 82 aC va ser inclòs en les llistes de proscrits i va haver de fugir a Massília on va passar la resta de la seva vida. Va tenir també una filla, Cornèlia, que es va casar amb Publi Sesti.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 748.